Karang sebuah tulisan dalam bahasa Betawi yang bernada jijik dan panjangnya 1 paragraf.

Ape nyang lebi ngejijikin daripade serangga nyang bekoloni mati di depan mate? Iye, serangga nyang palanye ude kagak ade, tapi masi bise idup. Biasenye bekoloni pula. Namenye kecoak. Kagak ade nyang asing ame enih hewan gegara die bise ade di mane-mane. Ampir semue orang juge ngerasa jijik ame enih serangga gegara idupnye nyang kotor dan bawa penyakit. Belon lagi, kalo kagak sengaja kena di kulit, mao ntu kaki ato tangan, same aje rasenye: geli, jijik, najis, najong, ampun-ampun, dah! Makanye, sebelon diserang ame kejijikan enih, ade baenye kite perangin dulu hal-hal nyang jadi paporipnye si kecoak: tempat nyang jorok! Terutame bangat bagian dapur, kudu dibersiin dari sise-sise makanan ato remah-remahnye, soalnye entu kedemenan kecoak bangat. Abis ntu, bise rutin bersiin ame langsung nyingkirin barang-barang nyang kagak guna biar kecoak kagak bise ngumpet di rume kite.